Elvar Ásgeirsson , leikmaður Afttureldingar , hefur samið við Stuttgart til næstu tveggja ára.mbl.is / Árni Sæberg Ívar Benediktsson Handknattleiksmaðurinn Elvar Ásgeirsson hefur samið við þýska efstudeildarliðið TVB 1898 Stuttgart til tveggja ára . Hann yfirgefur Aftureldingu eftir núverandi keppnistímabil og flytur til Þýskalands í sumar . Elvar staðfesti væntanleg vistaskipti í samtali við mbl.is . Elvar er 24 ára gamall og hefur alla tíð leikið með Aftureldingu , m.a. upp yngri flokkana og verið síðustu árin einn burðarása meistaraflokksliðsins sem um þessar mundir situr í fimmta sæti Olís-deildarinnar og er komið í átta liða úrslit bikarkeppninnar . Allt virðist vera til alls . Aðstæður eru fyrsta flokks auk þess sem það ákveðin fjölskyldustemning yfir öllu . Elvar hefur leikið með B-landsliðinu og eins tók hann þátt í nokkrum æfingum A-landsliðsins á milli jóla og nýárs . Hann vonast til þess að þegar hann verður orðinn leikmaður Stuttgart og byrjaður að leika í sterkari deild geti hann bankað fastar á dyr landsliðsins . „ Ég vonast til þess að takist mér vel upp hjá Stuttgart eigi ég betri möguleika á að fá að láta ljós mitt skína með landsliðinu . Vonandi tekst mér að stíga framfaraskref í Þýskalandi , það er að minnsta kosti stefnan , “ sagði Elvar Ásgeirsson , handknattleiksmaður hjá Aftureldingu og verðandi atvinnumaður hjá þýska liðinu TVB 1898 Stuttgart , í samtali við mbl.is .